Arendalsbanen
Store norske leksikon,Teknologi og industri,Transport,Jernbane og sporvei,Jernbanelinjer
Arendalsbanen er en 36 kilometer lang jernbanestrekning mellom Nelaug og Arendal i Agder. Banen er en sidebane til Sørlandsbanen.
Arendalsbanen er en del av den opprinnelige Treungenbanen, som var en smalsporet jernbane som åpnet fra Arendal til Åmli i 1910, og ble videre forlenget til Treungen i 1913. Strekningen Arendal–Nelaug ble omlagt til normalspor i 1935 da Sørlandsbanen ble forlenget til Nelaug, og Arendal ble det foreløpige endepunkt for denne frem til 1938. Nelaug–Treungen fikk normalspor i 1946 og ble nedlagt 1967, men en 8 kilometer lang strekning Nelaug–Simonstad ble gjenåpnet for godstrafikk i 1971.Arendalsbanen ble elektrifisert i 1996. NSB la ned all togtrafikk høsten 2000, men nedleggelsen av banen førte imidlertid til betydelig trafikksvikt på Sørlandsbanen. Man valgte derfor å gjenoppta togtrafikken og startet igjen året etter, i 2001. Fra desember 2019 er det Go-Ahead Nordic som kjører togene på banen sammen med Sørlandsbanen («Sørtoget»).Rise stasjon (10,2 kilometer fra Arendal) var fra 1907 til 1961 utgangspunkt for den 22,1 kilometer lange Grimstadbanen (frem til 1912 i privat drift som Grimstad–Frolandbanen). Les mer i Store norske leksikon jernbane Eksterne lenker Arendalsbanen hos Bane NOR Sørtoget hos Go Ahead